text: ANEGATS en Ticket Ib
  Rubio Produccions
  Cap Velmell . Avinguda Cala Agulla, 50, 07590 Es Pelats. Veure mapa
  Retorn és el novè disc dels serverins Anegats. La incansable banda mallorquina ens torna a sorprendre, un cop més, amb un treball de catorze noves cançons, que es lliurarà en dos volums.
  A Retorn trobarem lletres amb un grau just de sinceritat i poesia, d'experiència personal i d'intimitat. Amb una consciència molt connectada a un sentir universal, a un cert existencialisme, però sense allunyar-se del seu llenguatge costumista i quotidià. Així és com Anegats viuen la música, com una experiència que connecta la seva identitat personal amb el seu anhel espiritual.
  No de bades han anomenat aquest nou treball Retorn: "és una manera de restituir, de retornar, als oients el privilegi que tenim de fer música. Vol esser un humil acte de gratitud, d'intentar correspondre a la música, per servir a la gent".